Inwoners maak gru-vondsArgieffoto: SAPD/Facebook Die erg verminkte liggaam van ŉ 40-jarige man is Woensdag in Mpumalanga gevind. Volgens sers. Gerald Sedibe, provinsiale polisiewoordvoerder, het inwoners van Tsakani Trust in Mariti, naby Hazyview, omstreeks 06:00 in die straat op die man se liggaam afgekom. “Die afgryslike toneel was nie ver van die man se huis af nie. Die polisie het gevind die man se geslagsdele, lippe en neus is afgesny.” Sedibe het gesê die man is vermoedelik in sy huis vermoor, waarna die “hartelose booswigte” hom na buite gesleep en sy liggaam in die straat gelos het. Die polisie ondersoek ŉ saak van moord. Die motief van die moord word ondersoek. Niemand is nog in verband met die voorval in hegtenis geneem nie.